b'\n_START_ARTICLE_\nGive\n_START_SECTION_\nHistorie\n_START_PARAGRAPH_\nGive stationsby havde 612 indbyggere i 1906, 854 i 1911 og 1.058 indbyggere i 1916. Fordelt efter n\xc3\xa6ringsveje levede i 1911 175 af landbrug, 284 af h\xc3\xa5ndv\xc3\xa6rk og industri, 150 af handel, 57 af transport._NEWLINE_Give fortsatte sin udvikling i mellemkrigstiden: byen havde 1.184 indbyggere i 1921, 1.226 i 1925, 1.320 i 1930, 1.413 i 1935 og 1.496 indbyggere i 1940. Opgjort efter n\xc3\xa6ringsveje levede i 1930 112 af landbrug, 540 af h\xc3\xa5ndv\xc3\xa6rk og industri, 129 af handel, 155 af transport, 79 af immateriel virksomhed, 135 af husgerning, 149 var ude af erhverv og 21 havde ikke opgivet indkomstkilde._NEWLINE_Give fortsatte sin udvikling efter 2. verdenskrig. Byen havde 1.585 indbyggere i 1945, 1.657 i 1950, 1.758 i 1955, 1.800 i 1960 og 2.058 indbyggere i 1965. Opgjort efter n\xc3\xa6ringsveje var fordelingen i 1960 49 levede af landbrug, 722 af h\xc3\xa5ndv\xc3\xa6rk og industri, 264 af handel, 135 af transport, 228 af administration og liberale erhverv, 57 af anden virksomhed, 333 var uden af erhverv og 12 havde ikke angivet indkomstkilde._NEWLINE_Give var hoveds\xc3\xa6de i Give Kommune, der blev dannet ved kommunalreformen 1970. Ved kommunalreformen i 2013 blev Give Kommune sl\xc3\xa5et sammen med Vejle Kommune.\n_START_SECTION_\nOmkring Give\n_START_PARAGRAPH_\nCa. 9 kilometer  syd\xc3\xb8st for Give ligger landsbyen Givskud med sin 60 hektar store zoologiske have, og 15 kilometer mod sydvest ligger Billund med lufthavn og attraktioner, som Legoland, Lalandia, LEGO House og WOW Park. Ca. 15 km mod nordvest ligger  Brande -  Ejstrupholm ligger omkring 18 km mod nord\xc3\xb8st. Give er Vejle Kommunes st\xc3\xb8rste centerby 30 km fra Vejle. Indenfor en times k\xc3\xb8rsel er der 397.621  arbejdspladser.'